Det er grotesk, at vi giver penge til et land, som nægter at tage imod sine egne borgere.

Somalias EU- ambassadør Ali Said Faqi slår fast at der absolut ikke ligger en hjemsendelsesaftale mellem Danmark og Somalia.

Regeringen påstår ellers at der foreligger en uformel aftale mellem de to lande. Det kan også meget vel have været tilfældet, men nu er det blot sådan, at der har været valg i Somalia - og der er kommet en ny regering til. Denne nye regering er selvfølgelig ikke forpligtet på at efterleve et uformel tilsagn givet af en tidligere regering. Så har vi balladen!

Det er derfor dybt kritisabelt at den danske regering ikke har formået at få en aftale nedfældet på papir. Det virker som om det faktisk ikke har haft særlig høj prioritet.

Nu står vi så i den groteske situation, at det grundet den manglende aftale, er yderst vanskeligt at sende afviste Somaliere tilbage til Somalia. Det bliver det, fordi Somalia nægter at tage imod sine egne borgere medmindre de rejser tilbage til landet frivilligt.

Det er fuldstændig vanvittigt. Selvfølgelig er der ikke mange Somaliere der frivilligt rejser tilbage til Somalia, når de lige har brugt flere måneder og tusinde at kroner på netop at komme væk derfra og til Danmark. Derfor betyder dette at Danmark har vanskeligt ved at sende Somaliere ud af Danmark, hvis vi blot accepterer dette krav fra Somalia.

Selvfølgelig skal vi ikke acceptere dette. Det første vi burde gøre, er at indefryse alle kommende udbetalinger til Somalia. Vi har i de sidste 5 år givet 900 mio. I støtte til Somalia. De penge burde aldrig have været sendt afsted. Og slet ikke når Somalia ikke har været villig til at indgå en officiel hjemsendelses aftale.

Derfor er det nu tid til at handle. Det er tid til at stoppe dette vanvid, hvor vi danskerne er til grin for vores egne penge. Stop al økonomisk støtte til Somalia.

Samtidig så skal vi stoppe for al asyl til Danmark, og hurtigt sende de afviste til den nærmeste lejr tæt på Somalia. Indtil afsendelse skal de ikke rende frit rundt i Danmark og skabe utryghed for borgerne, men må tage ophold på lukkede afsendelses steder.

Det er på tide at indrette loven, så den først og fremmest er til gavn for danske statsborgere.